هي الامر امر تقوى. المسألة على فكرة هو قرار صعب. للي ما اتعودش عليه. ولكن كل اللي عملوه لقوه سهل قوي بعد كده واريح واحسن واحلى واجمل وعلى فكرة والغرض من الحجاب عشان يخلوه وحدة الواحدة شكلها وحشة خالص بقولكو ايه انا عايز يعني تجاوبوني برفع الايد
مين فيكم شاف قبل كده حالات لما واحدة اتحجبت بقت اجمل. يا جماعة سوري انا اسف معلش. ده ده الطبيعي. يعني الاصل مش ان الحجاب بالعكس ولكن ولكن المقصود الاتي
المرأة ممكن تبقى اجمل ولكن فيه نور في وشها وتبقى مم فيه لمسة ملائكية فيها شوية يعني الجانب الجانب الجنسي بيختفي في الحجاب اللي هو الحجاب الصح. ما بتكلمش عن الحجاب اللي احنا شايفينه برة سيتي ستارز ده. عشان انا احيانا عايز اوقف الواحدة من دول لأ والله
والله العظيم ما انت محجبة عشان تكوني فاكرة نفسك محجبة يعني. لأ الحجاب الصح ممكن يخلي الوش ينور ويبقى شكله جميل ولكن بيدي شكل ملائكي للمرأة ما حدش هيفكر فيها باسلوب وحشة. ما يعرفش
الغرض الاساسي هنا هو ان ربنا سبحانه وتعالى يريد ان المرأة وهي مواطنة مش مش وهي زوجة في البيت ممنوع تلبس كده. في البيت ده لازم تلبس بقى فيكتوريا سيكريت والحاجات دي. لكن
بيلبسوها برة في المول دلوقتي الحاجات دي بتتلبس جوة البيت. يبقى اللي بنقوله ان ربنا عايز المرأة وهي برة في الشارع تبقى ملتزمة بزي يجبر الرجل على احترامها. يا جماعة اقسم بالله انا لو سجلت لكم حوار بين مجموعة
الشباب غير متدين مش دول بيتكلموا ازاي على جاراتهم على زميلاتهم في المدرسة او في في الجامعة قسما بالله مش اللي مش محجبة هتتحجب. ما حد هيخرج من بيته. من القرف لو تعرفوا الناس دي بتتكلم ازاي
باسلوب اسف وحش جدا. ما تقوليش بقى انا ايه زنبي ادفع تمن غلطة الراجل لأ. احنا لما بنغطي العسل من الدبان احنا مش بنعاقب العسل احنا بنحفظه طيب احنا ده دي مش اه محاضرة على الحجاب. الزي الشرعي لسة بنتكلم فيه. اه. ابو هريرة بيقول ايه؟ قال رسول الله صلى
صنفان من اهل النار لم ارهما. يعني ايه؟ الرسول عليه الصلاة والسلام في الاسراء والمعراج وفي الرؤى بتاعته ربنا سبحانه وتعالى اراه اصناف من العذاب واصناف من اهل النار. ازاي يعني مسلا شاف واحد ماسك حجر كبير وبيخبط دماغه دماغه
اتكسر والدم ينزل يقوم راجعة تاني ويقوم كاسف دماغه ايه ده! قال هؤلاء الذين كانت تتثاقل رؤوسهم عن الصلاة يعني ايه ؟ يعني دول اللي كانوا بيكسلوا يقوموا ويصلوا. دول اللي كانوا يصلوا الفجر الساعة تسعة الصبح
او تمانية الصبح او سبعة الصبح الفجر ميعاده اربعة ونص. دول بقى لهم عقاب. وبعدين واحد له اظافر من آآ من نحاس عمال يقطع في وشه ووشه يرجع تاني ويقطع في وشه ده مين ده؟ ده اللي كان بيغتاب وهكزا. المهم يعني اصناف من العذاب ربنا وراها للرسول عليه الصلاة والسلام
لكن في صنفين بس رحمة به ما وراهملوش صنفان من اهل النار لم ارهما. صنفين ربنا من رحمته بي ما ورانيش هيتعزبوا ازاي الصنف الاول قوم معهم سياط. كرابيج كاذناب البقر يضربون بها الناس
ناس في بلاد العالم ده للاسف الناس بتتعزب فيها في السجون والمعتقلات وفي الاقسام مش مصدقين انا شايف بس والله فينا الحمد لله الحمد لله ان احنا مصريين وما بنشوفش الحاجات ديت. لكن اللي بنقوله ان الناس دي الرسول عليه الصلاة والسلام وصف ان هم لهم
عزاب رحمة به ربنا ما وروش هيتعمل فيهم ايه. رحمة به ايه الصنف التاني بقى؟ نساء كاسيات لابسين اهم في ايه؟ عاريات. الله! كاسيات ولا عاريات لأ ما هم كاسيات عاريات يعني ايه ؟ يعني لابسين بس زي ما يكونوا مش لابسين. لابسين ومش لابسين يعني ايه ؟ يعني لابسين ويا ريت هم لبسوا مش فارقة
ايه ده؟ ده شراب بتلبس شراب وتنزل في الشارع. يا بت البسي حاجة انت عريانة! لأ مش عريانة انا مش ده بنطلون اهو. فين البنطلون؟ ده بنطلون. اسمه استرتش يا بت ده شراب. لأ ده بنطلون. ده فيه انواع من الاسترتش ده اللي هو تحس بقى ان ما فيش حاجة ولا شراب. ده هو البت جابوها رشوها
كاسيات عاريات. مش فارقة. لابسين ولا مش لابسين؟ وبعدين؟ او بقى شفاف او او يعني عارفين بقى القصة دي مميلات مائلات. مائلات يعني ماشية مايلة. انت عارف الحركة بتاعتها مش مش ماسكة نفسها
في كده اغنية كانت زمان يقول لك ايه ما تبطل تمشي بحنية لا يقوم زلزال. فاكرين ده اللي كان مغني قديم قوي. ماشيين مايلين ولكن خلي بالك بقى مميلات يعني ايه؟ يعني بيميلوا حال الناس. هي مايلة وبتميل حال الناس. دي النقطة ان ان النعمة
الجمال ديا مشكلتها انها لو ما اتوزفتش صح قد انها تدمر ناس تانية مجرد واحد حتى المرأة تكون ما تعرفوش خالص. لكن هو عارفها وشايفها كل يوم وهي رايحة وهي جاية
هو قاعد مستني الوقت اللي بتروح فيه شغلها وهي راجعة فيه. هو في الشارع هي ما تعرفوش. واقف ورا الشباك. بيبص عليها بعينيه. وبياكلها بعينيه بياكلها مميلات مائلات. رؤوسهن كاسنمة البخت المائلة. عشرين يوم يعني ستايلز كده معينة في
بيتعمل ها لا يدخلن الجنة ولا يشممن ريحها وان لي ولا يجدن ريحها. وان يعني مش هيخشوا الجنة بس لأ. ده مش هيشموا ريحتها. يعني ايه؟ وان ريح ده ريحة الجنة لا يوجد من مسيرة كذا وكذا
بيقول ان الجنة دي اللي ما بيخشهاش بيشم ريحتها لكن دول ولا هيقربوا طب وليه يا جماعة نعمل كده ليه نعمل في نفسنا كده ؟ قول النبي صلى الله عليه وسلم لفاطمة بنت قيس عندما ارادت ان تقضي العدة هتقضي العدة
عند واحدة هي اقترحت عند ام شريك فقال لها الرسول عليه الصلاة والسلام ان ام شريك امرأة كثيرة الضيفان بيجي لها الضيوف كتير رجالة يروحوا يزوروها في اني اكره ان يسقط عنك خمارك
يسقط عنك خمارك يعني الخمار بتاعها يتزحلق شوية كده فشوية شعر يطلعوا. ده هي ده طريقة الحجاب النهارده ده الواحدة النهاردة بتلبس الطرحة هي من هنا اهو لازم عشان يتعرف برضه لون شعرها. لا يا جماعة. ها او ينكشف الثوب
عن ساقيك فيرى القوم منك بعض ما تكرهين. ابدا المرأة مش فورطابلي كيوس. ابدا مش ما ينكشفش منها الساق ولا ينكشف منها شعر طيب ايه كمان؟ تجنب التعطر؟ عن زينب امرأة عبدالله قالت قال لنا رسول الله صلى الله عليه وسلم
اذا شهدت احداكن المسجد فلا تمس طيبا. الواحدة فيكم لما تخش المسجد ما تحطش برفان ايه حكاية المسجد دي ؟ لأ ما هو زمان كان الخروج رايحين المسجد. وما كانش فيه النادي وما كانش فيه حاجة اسمها السوء خلي بالك السوء ده للرجالة
رجالة اوعى يا راجل تسمح ان مراتك تدخل السوبر ماركت. انت اللي تجيب الطلبات. انت تشتري الخضار وتشتري ليه تعرض مراتك انها تتعامل مع الخضري والفكهاني والولد اللي ليه؟ ليه؟ احنا قعدنا في امريكا خمس ست سنين خمس سنين مراتي دخلت السوبر ماركت مرتين. لما سافرت سفريات طويلة
وهي موجودة اهي بتقول لكم. لا تخش السوبر ماركت. ليه؟ الرجال قوامون على النساء. قوامة معناها ايه؟ يقومون على خدمتنا الرجالة خدامين الستات. هو كده. انا اقوم على المرأة يعني انا اخدم المرأة. يعني انا اللي اشتري انا اللي اروح وانا اللي اجي
فالستات زمان لما كانت تخرج تروح المسجد. اسامة قال لهم ايه ما تحطوش برفان وانتم رايحين المسجد. ممكن الخروج على المسجد. والمسجد ده مش للصلاة بس. ده مكان احتفالات وبرلمان وكان الستات تشارك في التصويت. مم عن ابي موسى عن النبي صلى الله عليه وسلم قال اذا استعطرت المرأة
فمرت على القوم ليجدوا ريحها فهي كذا وكذا وقال قولا شديدا. كلام خطير يا جماعة اسكتوا. يعني يعني العين تزني وزناها النظر واليد تزني وزناها اللمس. وهكزا فازا هناك امور درجات. المرأة
ما بقولش دي حتة ابو وحشة. ولكن الغرض والمقصود انها ما تحطش ريحة بطريقة تخليها ان هي لما تعدي على الرجالة يشموها. ايوة في حاجات بقى بادي لوشن مش بادي لوشن. لو الستات بيقابلوا بعض يبوسوا بعض. هتشم ريحتها بس آآ المهم انها لما تعدي كده مشي. هتشوفوا انتم الاعلانات بتاعة الحاجات دي لها واحدة
تخش اسانسير وتطلع اعلانات ليه؟ ما هو ده اللي بيحصل في البيوت عندنا. الواحد يخش الاسانسير شامم ريحة واحد لوحده في الاسانسير بس عارف كويس اوي دي ريحة مين. ايه ده
لأ